**„MŪSŲ ISTORIJA GYVAI“**

Projekto Nr. ŠVEN-LEADER-6B-K-5-1-2018

|  |  |
| --- | --- |
| **Projekto vykdytojo pavadinimas** | Švenčionių profesinio rengimo centras |
| **VPS prioritetas** | VPS prioritetas „Socialinės ir ekonominės veiklos plėtra, skatinant bendruomeniškumą, mažinant socialinę atskirtį“ |
| **VPS priemonė ir veiklos sritis** | VPS priemonė „Kultūros savitumo išsaugojimas, tradicijų tęstinumas“ (LEADER-SAVA-4),  veiklos sritis „Parama informacinės medžiagos kaupimui, sisteminimui ir leidybai krašto kultūriniam savitumui išsaugoti“ (LEADER-SAVA-4.1) |
| **Vietos projekto įgyvendinimo laikotarpis** | Nuo 2019 m. kovo 6 d. iki 2019 m. spalio 31 d. |
| **Bendra vietos projekto vertė, Eur** | 8 400,00 Eur su PVM |
| **Paramos suma, Eur** | 6 720,00 Eur su PVM iš Europos žemės ūkio fondo kaimo plėtrai ir Lietuvos valstybės biudžeto lėšų |
| **Paramos lyginamoji dalis, proc.** | 80 proc. |

Vietos projekto tikslas – gilinant istorines žinias apie gimtąjį kraštą, saugojant ir puoselėjant Švenčionijos tradicijas bei savitumą, išleisti ir pristatyti visuomenei knygą „Mūsų istorija gyvai“.

Projekto uždaviniai:

1. užrašyti ir susisteminti medžiagą apie istorinius įvykius Švenčionių krašte,

2. parengti ir išleisti kraštotyrinę knygą „Mūsų istorija gyvai“,

3. organizuoti kraštotyrinės knygos „Mūsų istorija gyvai“ pristatymą visuomenei.

„Mūsų istorija gyvai“ reikalinga ne tik kaip priemonė, sauganti krašto savitumą, bet ir galimybė kraštui toliau gyvuoti, pritraukiant svečius, turistus, kaip būdas būti Lietuvos istorijoje. Tai aktualu įvairių grupių žmonėms: jaunimui, kuris mokosi, mokytojams ir kultūros darbuotojams tiesioginiame darbe, verslininkams, pritraukiant turistus, bendruomenės nariams, priimant svečius, puoselėjant papročius ir tradicijas.

Prie projekto įgyvendinimo prisidės Cirkliškio, Sarių, Modžiūnų kaimo bendruomenės. Bendruomenių pirmininkai ar jų įgalioti asmenys apie projekto veiklas praneš bendruomenių nariams, darys susirinkimus, kuriuose pasidalins turima patirtimi ir informacija. Kartu su mokyklos mokiniais rinks informaciją ir ją pateiks atsakingam asmeniui, kuris ją susistemins ir pateiks leidybai. Kaimo bendruomenės gali prisidėti prie projekto vykdymo tik darbu: informacijos rinkimas, aptarimas, apdorojimas, sklaida, sisteminimas, bendrų susitikimų, renginių organizavimas, informacijos apie šalių bendradarbiavimą sklaida.

Darbo grupė surengs 2 susitikimus su kaimo bendruomenių atstovais, kurių metu bus paskirti atsakingi asmenys ir pasiūlyti Švenčionių PRC mokyklos mokiniai istorijoms užrašyti. Surinkus ir susisteminus visą medžiagą bus išleista knyga „Mūsų istorija gyvai“, numatyta išleisti 700 vienetų. Projekto įgyvendinimo pabaigoje planuojamas renginys – projekto veiklų pristatymas, kuriame turėtų dalyvauti 120 dalyvių.

Projekto partneris Švenčionių rajono savivaldybės administracija prie vietos projekto įgyvendinimo planuoja prisidėti 20 proc., t.y. 1 680,00 Eur savivaldybės biudžeto lėšomis.